Diari Oficial de la Generalitat Valenciana


Sumari del DOGV 9994, del 27-11-2024 (2024/12010)

RESOLUCIÓ de 25 de novembre de 2024, de la Direcció General, per a la concessió de beques destinades al perfeccionament musical de joves intèrprets de fins a un mes de duració durant l'any 2024 i de fins a un any de duració durant el curs acadèmic 2023/2024.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12850

CVE
:   CNXS-O-2525-63472

Data del document
:   25-11-2024

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport
    * assignació per estudis
    * música
    * educació artística

Vistes les actuacions realitzades per a la tramitació i resolució dels expedients incoats a conseqüència de les sol·licituds presentades en el marc de la Resolució de 05.08.2024, del director general de l’Institut Valencià de Cultura, per la qual es convoquen les beques destinades al perfeccionament musical de joves intèrprets de fins a un mes de duració durant l'any 2024 i de fins a un any de duració durant el curs acadèmic 2023/2024 (DOGV 9912, 09.08.2024) i tenint en compte la següent,

*Exposició de fets*

Primer. Mitjançant la Resolució de 05.08.2024, del director general de l’Institut Valencià de Cultura, es van convocar les beques per al perfeccionament musical de joves intèrprets de fins a un mes de duració durant l'any 2024 i de fins a un any de duració durant el curs acadèmic 2023/2024 d'acord amb el que es preveu en l'Orde 4/2023, de 6 de novembre, de la Conselleria d'Educació, Cultura i Esport, per la qual s'establixen les bases reguladores per a la concessió de beques per al perfeccionament musical de joves intèrprets de fins a un mes de duració durant l'any 2024 i de fins a un any de duració durant el curs acadèmic 2023/2024 (DOGV 9721, 09.11.2023).

Segon. De conformitat amb el que es preveu en el resolc sèptim de la convocatòria, el termini de presentació de sol·licituds, a comptar des de l'endemà de la seua publicació, va finalitzar el 09.09.2024, havent-se presentat dènou (19) sol·licituds per part de les diferents persones físiques i els seus representants legals.

Tercer. En atenció al que es disposa en l'article 9 de l'Orde 4/2023, de bases reguladores, la comissió tècnica de valoració, nomenada per resolució del director general de l’Institut Valencià de Cultura de data 08.10.2024 degudament constituïda i reunida en sessions plenàries presencials els dies 16.10.2024 i 28.10.2024, ha portat a efecte l'estudi dels expedients de sol·licitud i ha valorat els projectes d'acord amb els criteris objectius de valoració que conté l'article 10 de les bases reguladores i desenrotllats en el resolc onzé de la convocatòria, emetent l'acta corresponent. La resolució es formula després d'haver vist els expedients i l'acta amb la proposta evacuada per la comissió tècnica de valoració nomenada a este efecte, a la qual es va donar difusió a través de la pàgina web de l’Institut Valencià de Cultura (http://ivc.gva.es) i després de comprovar que les persones proposades com a beneficiàries complixen tots els requisits necessaris exigits per la convocatòria per a tindre esta condició i després que, passat el període d'al·legacions, no s'haja rebut cap.

Totes les sol·licituds d'ajuda valorades s'han presentat dins del termini establit en el resolc sèptim, punt 1 de la convocatòria, i els expedients incoats s'han tramitat de conformitat amb el que es disposa en l'article 9 de les bases reguladores.

*Fonaments de dret*

Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003) i en el Reial decret 887/2006 de 21 de juliol, pel qual s'aprova el reglament de desenrotllament d'esta llei (BOE 176, 21.07.2006).

Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i especialment el que es disposa en el títol X.

Tercer. L'Ordre 4/2023, de 6 de novembre, de la Vicepresidència Primera i Conselleria de Cultura i Esport, per la qual s'establixen les bases reguladores per a la concessió de beques en règim de concurrència competitiva destinades al perfeccionament musical de jóvens intèrprets (DOGV 9721, 09.11.2023) d'ara en avant, BBRR.

Quart. La Resolució de 05.08.2024 del director general de l’Institut Valencià de Cultura per la qual es convoca la concessió de beques destinades al perfeccionament musical de jóvens intèrprets (DOGV 9912, 09.08.2024).

Quint. El Decret 141/2014 de 5 de setembre del Consell (DOGV 7355, 08.09.2014) pel qual es modifica el reglament d'organització i funcionament de CulturArts Generalitat aprovat pel Decret 5/2013 de 4 de gener que preveu en l'article 2.2 l) entre les funcions d'esta entitat pública la convocatòria i gestió de subvencions, ajudes i incentius de les diferents matèries culturals integrades en l'Institut Valencià de Cultura. Per la seua part, l'article 4.2 j) disposa que correspon a la presidència la competència per a exercir estes funcions.

Sext. La Resolució de 31.05.2023 de la presidenta de l’Institut Valencià de Cultura sobre la delegació de competències en la persona titular de la direcció general de l’Institut Valencià de Cultura (DOGV 9615, 12.06.2023).

Per tot això, en virtut de l'exposició de fets i dels fonaments de dret que han quedat exposats, vista l'acta-proposada evacuada per la comissió tècnica de valoració, així com els preceptes legals i reglamentaris citats i la resta de pertinent aplicació.

RESOLC

*Primer*

Concedir beca a les sol·licituds presentades per als programes de treball de perfeccionament de joves músics que s'indiquen en l'annex I, per un import de mil cinc-cents trenta euros amb vint-i-quatre cèntims (1.530,24 €) per a la modalitat «A» i cinquanta-nou mil cent quaranta-tres euros (59.143,00 €) per a la modalitat «B».

Este import es finança a càrrec de la línia de subvenció S0996, «Beques per a la realització de cursos de formació i perfeccionament de música i cant, preferentment per a jóvens valencians», entitat 016, secció G0118 del capítol IV del pressupost de l’Institut Valencià de Cultura per a l'exercici 2024.

*Segon*

L'import global màxim d'estes beques és de cent cinquanta mil euros (150.000,00 €) i es financen amb càrrec a la línia de subvenció conforme al Pla estratègic de subvencions 2024-2026 de la Vicepresidència Primera i Conselleria de Cultura i Esport, aprovat per la Resolució de 12 de febrer de 2024, de la Sotssecretaria de la Vicepresidència Primera i Conselleria de Cultura i Esport, establix en la part tercera del seu annex i dins del programa 451A00, Institut Valencià de Cultura, la línia de subvenció S0996 destinat a beques de formació i perfeccionament de música i cant.

*Tercer*

Arxivar o denegar la beca a les sol·licituds presentades per als programes de treball inclosos en l'annex II, pels motius que s'especifiquen a continuació:

A. No ha aconseguit la puntuació mínima de 50 punts per a poder ser proposat com a beneficiari, exigida en el resolc onzé de la resolució de la convocatòria relatiu als criteris d'atorgament d'estes subvencions, d'acord amb el que s'establix en l'article 10) de les BBRR.

B. No s'ajusta a la modalitat «B»: l'activitat formativa haurà de desenrotllar-se en el curs acadèmic 2023/2024, previst en el resolc segon b) de la resolució i en l'article 2 de les BBRR.

C. El sol·licitant no pot ser beneficiari segons el que es disposa en el resolc tercer punt 2 de la resolució de convocatòria.

*Quart*

El pagament d'estes subvencions queda condicionat al compliment de les obligacions assenyalades en els resolcs quinzé i setzé de la resolució de convocatòria, entre les quals figura la de la justificació per part dels beneficiaris, d'acord amb el resolc desseté, fins a la data de 30.11.2024 assenyalada en eixe mateix resolc, que va ser ampliat fins al 10.12.2024 per la Resolució de 05.11.2024 publicada en el DOGV 9978 el 08.11.24. La falta de justificació en el termini previst determinarà la revocació de la subvenció.

*Quint*

Donar publicitat a les ajudes ,queda condicionat al compliment de l'article 18.1 de la Llei 38/2003, de 17 de novembre, general de subvencions, i de l'article 23 de la Llei 1/2022, de 13 d'abril, de la Generalitat, de transparència, bon govern i participació ciutadana de la Comunitat Valenciana. Fet que respon al desig de l’Institut Valencià de Cultura de posar a la disposició de la ciutadania la màxima informació d'accés a la cultura.

De conformitat amb el que s'establix en els articles 112,123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46, de la Llei reguladora de la jurisdicció contenciosa administrativa, la resolució, que posarà fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu en els terminis i davant els òrgans que s'indiquen a continuació:

a) El recurs de reposició haurà d'interposar-se davant el director general de l’Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la seua publicació en el DOGV.

b) El recurs contenciós administratiu haurà d'interposar-se davant els jutjats contenciosos administratius de València, en el termini de dos mesos a comptar des de l'endemà de la seua publicació en el DOGV.

  

València, 25 de novembre de 2024

Álvaro López-Jamar Caballero

Director general de l'Institut Valencià de Cultura

Esta disposició conté annexos. Consulteu-ne la versió en PDF.